સુપ્રીમ કોર્ટે ભારતીય ક્રિકેટની સર્વોચ્ચ સંસ્થા બીસીસીઆઈ(બોર્ડ ઓફ કંટ્રોલ ફોર ક્રિકેટ ઈન ઈન્ડિયા)ના વહીવટ માટે ચાર સભ્યોની સમિતિ જાહેર કરી છે. લોઢા સમિતિની ભલામણોનો અમલ કરવામાં ઠાગાઠૈયા કરતા પૂર્વ બીસીસીઆઈ પ્રમુખ અનુરાગ ઠાકુર સહિતના હોદ્દેદારોની હકાલપટ્ટી કર્યા બાદ સુપ્રીમે ટુ-જી, કોલગેટ, કોમનવેલ્થ સહિતનાં કૌભાંડોેનો પર્દાફાશ કરનાર પૂર્વ કોમ્પ્ટ્રોલર એન્ડ ઓડિટર જનરલ(કેગ) વિનોદ રાયના અધ્યક્ષપદે નિયુક્ત કરાયેલી સમિતિમાં ઈતિહાસવિદ્ અને ક્રિકેટ લેખક રામચંદ્ર ગુહા, ભારતીય મહિલા ટીમની પૂર્વ કપ્તાન ડાયના એદલજી અને ઈન્ફ્રાસ્ટ્રક્ચર ડેવલપમેન્ટ ફાઈનાન્સ કોર્પોરેશન (આઈડીએફસી)ના મેનેજિંગ ડિરેક્ટર વિક્રમ લિમયેની નિમણૂક કરી છે.